Diari Oficial de la Generalitat Valenciana


Sumari del DOGV 5687, del 24-01-2008 (2008/644)

RESOLUCIÓ de 7 de gener de 2008, de la Conselleria d'Educació, per la qual s'atribuïx la denominació específica de La Vereda a l'Institut d'Educació Secundària de la Pobla de Vallbona.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5687

Data del DOGV
:   24-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/644


Data del document
:   07-01-2008

Organisme emissor
:   Conselleria d'Educació

Tipus de document
:   Resolució

Descriptors 

:   * Pobla de Vallbona, la
    * ensenyament públic
    * ensenyament secundari
    * centre d'ensenyament

RESOLUCIÓ de 7 de gener de 2008, de la Conselleria d'Educació, per la qual s'atribuïx la denominació específica de La Vereda a l'Institut d'Educació Secundària de la Pobla de Vallbona. [2008/644]  
El Consell Escolar de l'Institut d'Educació Secundària de la Pobla de Vallbona va aprovar sol·licitar per al mencionat centre la denominació específica de La Vereda.  
Esta proposta va ser aprovada pel Consell Escolar Municipal. Disposa, a més, de l'informe favorable de la Inspecció Educativa de la Direcció Territorial d'Educació de València.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària (Decret 234/1997, de 2 de setembre, DOGV de 08.09.1997) establix que, una vegada creat l'institut, el consell escolar podrà proposar a la conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent.  
L'article 3.3 del mencionat reglament establix que no hi podrà haver, al mateix municipi, centres amb la mateixa denominació específica o que puga induir a error o confusió.   
El Registre de Centres Docents de la Comunitat Valenciana certifica que no figura inscrit cap centre amb la dita denominació específica en la localitat de La Pobla de Vallbona.  
Fent ús de les competències que m'atorga l'article 28 de la Llei 5/1983, de 30 de desembre, del Consell, resolc:  
Primer  
Concedir la denominació específica de La Vereda a l'Institut d'Educació Secundària de la Pobla de Vallbona, codi 17637566.  
Segon  
La disposició s'inscriurà en el Registre de Centres Docents de la Comunitat Valenciana.  
Tercer  
La present resolució tindrà efectes des del mateix dia que es publique en el Diari Oficial de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 7 de gener de 2008.- El conseller d'Educació: Alejandro Font de Mora Turón.